GiliGold/VAD_KnessetCorpus huggingface dataset:
נעה בן שבת: אני יודעת שההצעה הזאת כן מוסכמת, אבל בגלל לוח הזמנים, אני חייבת להגיד, יכול שבסופו של דבר אי אפשר להספיק להניח אותה, אבל אנחנו נעשה כל מאמץ.
נעה בן שבת: זה תצטרכו אתם לדאוג.
יואל חסון: אנחנו גם עם היושב-ראש, וגם בתיאום עם הנהלת הוועדה, תואם שזה יהיה להיום בבוקר, למרות שאמרתי שעדיף שזה יהיה אתמול ולא יכולתם, כדי שזה יספיק לעלות.
יואל חסון: האחריות היא לא רק שלנו.
יואל חסון: אנחנו עובדים פה מאוד קשה כדי שדברים טובים וחשובים יעברו.
יואל חסון: אני מבקש ופונה אלייך, בכל זאת, שלא בגלל עניין טכני זה לא יעלה להצבעה היום.
אלי אלאלוף: אני מרשה לעצמי להגיד שיש לה הרבה מאוד השפעה, אבל עד גבול היכולות של היועצים המשפטים, הם עשו עבודה מטורפת, סליחה שזה ייחשב שחצנות של הוועדה, אבל אתמול רק 11 חוקים עברו, ולא אגיד לכם באיזה שעות לילה עבדו לפני כן וגם מחר.
יואל חסון: כולנו עובדים קשה.
נעה בן שבת: נתחיל בנוסח הרחב יותר.
נעה בן שבת: הצעת חוק לתיקון פקודת בריאות העם (מדיניות חיסונים לאומית ומתן תמריצים להתחסנות), התשע"ט-2018.
נעה בן שבת: היום יש הוראות לגבי מאגר חיסונים בפקודת בריאות העם.
נעה בן שבת: אני מבינה שאתם רוצים להחליף את המאגר הקיים של החיסונים.
נעה בן שבת: בעצם אתם מציעים להחליף את המאגר, בהמשך נגיע למחוק את ההוראה שמתייחסת היום למאגר החיסונים ומציעה להקים מאגר חיסונים.
נעה בן שבת: יש סיבה להחליף את המאגר?
שולי מועלם-רפאלי: צריך ממש לשנות שם את כל התפיסה.
שולי מועלם-רפאלי: על זה היה דווקא הרבה עבודה.
שולי מועלם-רפאלי: אנחנו רואים שבמציאות היום הנתונים שנמצאים הם לא באופן מלא, ולדעתנו הנכון שצריך להיות.
אלי אלאלוף: משרד הבריאות מסכימים להערה זאת?
אלי אלאלוף: החלפת מאגר זה גם זמן מטורף וגם כסף.
אודי קלינר: לא ממש, זה יהיה חלק מהתאום אני מניח.
אודי קלינר: יש לנו מאגר מלא של כל חיסוני התלמידים בישראל, מלא, מלא.
יואל חסון: רק חיסוני שיגרה.
אודי קלינר: כל החיסונים שניתנים בבית הספר, יש היום במאגר ממוחשב.
אודי קלינר: לא יודע מה חסר לדעתכם.
אודי קלינר: בחיסוני טיפות חלב יש לנו כמעט את כולם, למעט קופה אחת שבתהליך התחברות ואו-טו-טו יהיה לנו את כל טיפות החלב, כך שדה-פאקטו, יש פה מאגר חיסוני שיגרה בישראל שקיים.
אלי אלאלוף: אני בעד לבטל את זה בשלב זה, תשאירו את זה אם יש צורך אחרי בדיקה נוספת כדי להקל על הדרישה התקציבית.
נעה בן שבת: אנחנו מדברים על סעיף 64(ו)(א).
נעה בן שבת: להחליף לתקציבי?
אלי אלאלוף: החלפה זה כסף.
יואל חסון: הכוונה היא שדרוג.
אלי אלאלוף: למה לא להשאיר את זה בשלב ב', ולא להעמיס על התקציב.
נעה בן שבת: אבל לא המאגר משנה.
מירב בן ארי: מה כן משנה תקציבי?
אודי קלינר: כל המנגנון הנוסף של הפרה, האישי, העבר, והנושא של הסנקציות.
אודי קלינר: הסכמנו, אין לנו התנגדות.
יואל חסון: חבר'ה, נגייס 50.
יואל חסון: אגב, אני אומר לכם עוד דבר.
יואל חסון: אני גם לא בטוח שצריך 50, כי עמדת שר הבריאות היא בעד החוק.
אודי קלינר: לא, סליחה, עמדת הממשלה קובע השר הרלבנטי.
יואל חסון: יש לאקונה בעניין.
יואל חסון: לא משנה נגייס 50.
שולי מועלם-רפאלי: ההבנה היום שיש קבוצה שלמה של מה שאנחנו הגדרנו, מה שמוגדר במערכת הבריאות, שהיא מתייחסת להססני חיסונים.
שולי מועלם-רפאלי: הפלטפורמות האינטרנטיות שעושות דברים מופלאים בעולם, גורמות לגלגול של כל מיני קבוצות שלא באמת לא רוצים לחסן את הילדים, אלא ההורים - לא היום, לא מחר, אולי מחרתיים, אולי את החיסון הזה כן, אולי את החיסון הזה לא.
שולי מועלם-רפאלי: אנחנו מבינים שאם תהיה הסברה יותר קונקרטית, אם ההורים ההססניים האלה יקבלו מענה שייתן מענה לשאלות שהם מעלים בקבוצות פייסבוק, אבל אין שם אנשי מקצוע שיכולים לענות, אנחנו נוכל לקדם את אחוז המתחסנים למספרים גדולים יותר בקבוצה הזאת.
שולי מועלם-רפאלי: בכלל צריך להגיד, גברתי היועצת המשפטית, שאנחנו כן בשיחות המקדימות, ברור לחלוטין שיש חבורות שאידיאולוגית מסרבות לחסן.
שולי מועלם-רפאלי: הן אוכלוסיות מובחנות.
שולי מועלם-רפאלי: הם נמצאים בכל רחבי החברה הישראלית.
שולי מועלם-רפאלי: אני מבקשת לא לשים על אף חלק מהחברה הישראלית תיוג שלא מגיע לו בזכות ולא בחסד.
שולי מועלם-רפאלי: אבל מתפתחת איזו תחושה כללית של אולי - כלפיהם הדבר הזה נעשה.
יואל חסון: יש לי ישיבת סיעה, אשמח שנסיים עד אז.
מיכל גולדברג: אם אפשר שהדבר יבוא לידי ביטוי בדברי ההסבר להצעת החוק.
מיכל גולדברג: יש פה הערות.
נעה בן שבת: תמיד יש הערות.
נעה בן שבת: הצעת החוק היא תקציבית.
נעה בן שבת: אם אין סוגיה ספציפית אנחנו - - -
יואל חסון: הוזכר לפרוטוקול בצורה חד-משמעית יהיה תיאום.
יואל חסון: לא יעבור החוק הזה בלי תיאום.
יואל חסון: אני עושה את עבודתי כמחוקק, אתם גורמי המקצוע.
אלי אלאלוף: אני מתנצל, אבל אנחנו מנהלים ארבעה חוקים.
שחר סומך: אנחנו רוצים להעיר שכל החלק הזה מבחינתנו מאוד בעייתי.
שחר סומך: הרף של חשש להתפרצות מגפה הוא מאוד נמוך.
שחר סומך: היום בפקודת בריאות העם אפשר לפגוע בזכות יסוד לחינוך רק כאשר יש התפרצות ממשית של מגפה, ולדעתי, בשיח פנים ממשלתי אנחנו הסכמנו שמדובר פה ברף מאוד נמוך ולא מידתי.
שחר סומך: משרד הבריאות יוכל להעיר בנושא הזה, כרגע גם כשיש התפרצות של מגפה באירופה, זה יכול להוריד חשש גם בארץ.
יואל חסון: צודקת, נדון בזה.
שחר סומך: זה גורע מזכות יסוד חוקתית לחינוך.
שחר סומך: אני מזכירה שמדובר פה בזכות יסוד שאין לנו שום הגדרה של הזמן.
שחר סומך: הסעיף מאוד בעייתי.
שחר סומך: חשש למניעה – אני לא רוצה - - -
אלי אלאלוף: למערכות שהתכוננו לגרוע ביותר.
נעה בן שבת: זה מה שאומר משרד הבריאות, לגרוע מכל יש סעיפים - - -
אלי אלאלוף: אבל זה רק אומר למשרד המשפטים, המשרד הרלבנטי הוא משרד הבריאות.
נעה בן שבת: אתם רוצים בעצם לקראת שנייה ושלישית כן לדון באפשרות להפוך את זה למידתי יותר.
יואל חסון: אומר לך יותר מזה, גם בנושא הסנקציות, אנחנו גם רוצים בזה לדון, גם בזה אנחנו מוכנים לדון ולחשוב על סנקציות מידתיות או אחרות, אנחנו גמישים בעניין הזה.
נעה בן שבת: אם במקום לדבר על מצב של חשש להתפרצות מחלה, נדבר על מצב של התפרצות מחלה, שמצאו שמתפרצת מחלה, ואז הוא יכול לנקוט כל כך חמורים.
נעה בן שבת: אני מבינה שאחד שהערתם, הנושא של התפרצות מחלה.
נעה בן שבת: הנושא השני, את אומרת לפרק זמן, האם לקצוב את פרקי הזמן שאפשר להרחיק את הילדים, אפשר לעשות את זה כבר עכשיו.
אודי קלינר: יש המון תיקונים.
יואל חסון: יש המון תיקונים שאנחנו פתוחים אליהם לחלוטין, כולל מה שאמרת חד משמעית.
אלי אלאלוף: בבקשה, משהו מהותי.
לירן שפיגל: סגירה של מוסד חינוך היא דרמטית, יכול להיות שיהיו פה היבטים של עלויות נוספות שקשורות במתן פתרונות אחרים לתלמידים שלצורך העניין כן יכולים להגיע למוסד חינוך.
לירן שפיגל: דבר שני, יש פה היבט של ישימות.
לירן שפיגל: ההגדרה של מוסד חינוך כאן היא הגדרה מאוד רחבה.
לירן שפיגל: נכנסים פנימה מוסדות חינוך שאנחנו לא מפקחים עליהם, הם לא קיימים מבחינתנו, לצורך העניין.
לירן שפיגל: מוסד חינוך שיש בו חמישה תלמידים זה מוסד שהוא לא מופיע במערכת שלנו.
לירן שפיגל: לצורך העניין אתה מדבר על פתרונות לא חוקיות.
אלי אלאלוף: לקראת הקריאה השנייה תוכלו לפרט בצורה מדויקת, וסומכים עליכם שלא תיקחו אחריות על שום מוסד שהוא לא שייך, למרות שזה קצת ציני מה שאמרתי.
לירן שפיגל: אני מדבר פה על ישימות.
נעה בן שבת: כרגע אנחנו מדברים על כך ששר הבריאות נותן את ההוראות, כמובן, יכול לתת הוראות למי שאחראי על המסגרות, מסגרות לילדים קטנים שמתחת לגיל 3.
שולי מועלם-רפאלי: ממילא, גם עם המשרד הזה אנחנו יכולים להיות מתואמים.
מאיר אסרף: אני מייצג את הסתדרות המורים.
מאיר אסרף: לגבי "השר יורה", צריך לכתוב גם למי השר יורה.
מאיר אסרף: כפי שמופיע בפקודת בריאות העם לראש הרשות המקומית.
שולי מועלם-רפאלי: זה חלק מהדיון שאותו נקיים.
יואל חסון: אנחנו לא בזמן רגיל, חברים, זה הליך טכני.
יואל חסון: הסכמנו - כל הבקשות יידונו.
אלי אלאלוף: אז הוא אמר את הדברים בצדק, זה יירשם בצדק, ואחר כך תחזרו לזה לדיון.
נעה בן שבת: אפשרות אחרת שנתונה למשרד הבריאות במצב הזה של התפרצות מחלה - - - אני רוצה להדגיש, פה מדובר על כל אדם, ולא רק ילד שלא משתתף בפעילות אלא גם יכול להיות המורה, יכול להיות גם הורה לילד מנוסח בצורה מאוד רחבה.
מאיר אסרף: אנחנו מתנגדים לסעיף שמטיל את החובות על עובדי הוראה, וכל אלה שהצהירו, וחברי הכנסת הנכבדים שהצהירו שיש מקום לתקן את הזה, אנחנו מבקשים שיתקנו את זה כבר עתה.
אלי אלאלוף: אתה מבין שאתה פה מבקש דבר שלא יהיה.
אלי אלאלוף: התחייבו לתקן, ויש לתקן ויש להשלים ולעשות את החוק הזה מאוד אפקטיבי ומדויק.
אלי אלאלוף: באמת, לא עכשיו.
שחר סומך: ברשותכם, ברור לי שאנחנו לא רוצים עכשיו לדון פה על הנוסח.
שחר סומך: רק לפרוטוקול – סעיף 3, הוראה לאדם להתחסן, הוא גם סעיף מאוד בעייתי.
שחר סומך: אנחנו יכולים לפגוע או בחופש מצפון או בחופש דת של אדם, וחוק זכויות החולה - - -
נעה בן שבת: השאלה היא אם אפשר להחליף את המלה - - -
יואל חסון: זו הזמנה להתחסן, זאת לא הוראה להתחסן.
נעה בן שבת: במלה – קורא להם להתחסן, במלה אחרת.
שחר סומך: המזמין אותם.
יואל חסון: אין בעיה – המזמין.
יעל בלונדהיים: הערה נוספת לגבי רף החשש.
יעל בלונדהיים: כרגע החשש להתפרצות הוא או שיש דיווחים מאומתים, או שיש מידע על שיעורי חיסון נמוכים, זה גם היה נראה לנו רף נמוך מאוד.
יעל בלונדהיים: אנחנו חושבים שזה בעייתי מאוד.
נעה בן שבת: השאלה אם להשאיר את זה.
נעה בן שבת: אנחנו מדברים פה על פסקה ב(2) שאומרת – גם מידע על שיעורי חיסון נמוכים מהנדרש כדי למנוע התפרצות המחלה על פי המלצת הוועדה המייעצת גם זה ייחשב כחשש להתפרצות.
יואל חסון: אפשר לוותר על זה.
שולי מועלם-רפאלי: אתם לא צודקים.
שולי מועלם-רפאלי: לדעתי, לא כדאי להסיר.
שולי מועלם-רפאלי: צריך שזה יהיה לפרוטוקול, ויהיה חלק מהדיון ביניכם, כי אני יודעת בזמנו, מהדיון שהיה בוועדה הזאת, וגם בוועדה לביקורת המדינה שנאמר למשל, שאחד הדברים, זה ההפרדות באזורים שהוא קריטי גם בפנייה לציבור.
שולי מועלם-רפאלי: פה יש התייחסות לדבר הזה.
יעל בלונדהיים: אנחנו מדברים רק על ההתפרצות.
יעל בלונדהיים: חשוב למחוק את הסעיף הזה, זה סעיף שמדבר על השיגרה, אנחנו מדברים רק על התפרצות.
שולי מועלם-רפאלי: שי, מקצועית כשיש ירידה או רמת חיסונים מתחת לרמה מסוימת, זה חשש להתפרצות מעצם רמת החיסונים הנמוכה, אבל זה כבר דיון שהוא לגמרי מקצועי שלא אני אמורה לנהל אותו.
יעל בלונדהיים: אולי צריך להוסיף לרבות.
יעל בלונדהיים: במקום שהתקיים אחד מאלה, שהתקיימו שניהם, ואז אולי זה עונה.
יואל חסון: יש פה אי הסכמה בעניין הזה.
אלי אלאלוף: את מוכנה לרבות?
נעה בן שבת: ככל שמדובר לא רק בפנייה להזמנה להתחסן.
נעה בן שבת: אנשי רשות המסים לא הגיעו היום, מאוד מתנגדים לסעיף.
נעה בן שבת: אדוני, אני רוצה לבקש כן להסיר את הנוסח הזה של הסנקציה.
נעה בן שבת: הבהרנו לרשות המסים שהסנקציה הזאת של זיכוי היא בכלל אפשרית רק למי שמגיע לסף המס.
יואל חסון: אנחנו מוכנים את הסעיף הזה להוריד כרגע, ולדחות אותו לדיון לקראת השנייה והשלישית.
אלי אלאלוף: אני בטוח שלא יעבור.
יואל חסון: אני מדגיש, לא יהיה נושא חדש או משהו.
יואל חסון: אנחנו נדון עליו בקריאה השנייה והשלישית על עקרון הסנקציות.
אלי אלאלוף: אבל שלא יודעים גם לחשב בדוח של העוני שפורסם על ידי הביטוח הלאומי, הם לא לוקחים בחשבון את מס הכנסה שלישי שגדל ל-2 מיליארד שקל השנה.
אלי אלאלוף: הוציאו מהעוני מספר רב של אנשים, והם ממשיכים לבדוק רק מול הסטטיסטיקה הלא מחמיאה של ביטוח הלאומי.
יואל חסון: זה יירד ויידחה לשנייה ושלישית.
נעה בן שבת: לפני סעיף התחילה, אני רוצה לציין.
נעה בן שבת: בהצעת החוק של חברת הכנסת מירב בן ארי, יש התייחסות שמגבילה את האפשרות להורים לא להיכנס למוסד חינוך שהיא לא תחול לגבי תלמיד, מורה או אדם אחר שלא חוסן בחיסון כאמור בשל מניעה רפואית בהתאם לאישור הרופא, אלא אם כן הורה המנהל אחרת – שם זה מנהל משרד הבריאות.
נעה בן שבת: השאלה אם אפשר להכניס את ההוראה הזאת.
אלי אלאלוף: יש סמכות למנכ"ל משרד הבריאות לתת הוראה להיכנס למוסד חינוכי?
יואל חסון: כן, היא מסכימה.
מירב בן ארי: כן, אין לי בעיה, אמרתי שזה מה שקורה היום.
נעה בן שבת: תחילתו של חוק זה שישה חודשים מיום פרסומו.
אלי אלאלוף: פרסום החוק זה אומר עוד הרבה זמן.
נעה בן שבת: בגלל העלות התקציבית שנמסרה פה על משרד האוצר, הצעת החוק בהתנגדות הממשלה, כי הנוסח לא מתואם איתם, הצעת החוק למעשה הצעה תקציבית, ותדרוש הצבעה של 50 חברי, תמיכה של 50 חברי כנסת כדי שהיא תעבור בקריאה ראשונה.
מירב בן ארי: עכשיו כשאת הקראת, את הקראת את החוק של יואל ושלי.
נעה בן שבת: החוקים מוזגו.
מירב בן ארי: הרי הצבענו על המיזוג בעצם בתחילת הוועדה, אבל באת לכאן עם הצעה ממוזגת.
נעה בן שבת: אני לא באתי לכאן עם הצעה ממוזגת, הקראתי את ההצעה של חבר הכנסת יואל חסון.
אלי אלאלוף: הזכרת איפה יש סעיפים משותפים.
מירב בן ארי: אני רוצה לדעת – אני קראתי את החוק של יואל ושולי.
מירב בן ארי: איפה הסעיפים שלי נכנסים?
מירב בן ארי: – זה כל המהות.
נעה בן שבת: דבר ראשון – ההגדרה מוסד חינוכי, היא הגדרה מאוד דומה.
נעה בן שבת: הוספנו כרגע את הנושא של סעיף קטן (ב) שההוראה לא תחול לגבי ילד בגלל מניעה רפואית.
נעה בן שבת: בהצעה של חבר הכנסת יואל חסון וחברת הכנסת שולי מועלם, מדובר על שר הבריאות שנותן את ההוראות, וכאן מדובר על מנכ"ל משרד הבריאות שנותן את ההוראות בהצעה שלך.
מירב בן ארי: למרות שהיום זה המנכ"ל וזה לא השר.
נעה בן שבת: בחוק זה שר, אבל אפשר להכפיף את זה למנכ"ל.
נעה בן שבת: הנושא של הנחייה שלא לאפשר להשתתף – את אמרת להיכנס למוסד חינוכי, מדברים להשתתף בפעילות המשרד החינוכי.
נעה בן שבת: את מדברת על סוגי מוסדות ועל מוסד מסוים בהתאם לתנאים שיורה המנהל.
נעה בן שבת: פה אין הגבלות כאלה – "רשאי להורות על צעדים אלו כולם או חלקם".
נעה בן שבת: הפסקת פעילותו של מוסד חינוכי – אני חושבת שצריך שיהיה איזשהו מוסד מסוים, אם יש לו איזה בסיס להגיד על מוסד מסוים, ולא את כל המוסדות במדינת ישראל באופן כללי, או לפחות אזורים, או משהו שיאפיין את המוסדות.
מירב בן ארי: הדבר היחיד שאני חושבת שעדיף שתחליפי, לדעתי, את כל העניין של שר בריאות עם שר משפטים, אלא פשוט להשאיר כמו שקיים היום שאמור משרד הבריאות בצו, שזה צריך להיות מנהל המשרד.
מירב בן ארי: זה מה שקורה היום בשטח – הילדים הורחקו.
מירב בן ארי: שיהיה הנחיה כמו שקיים אצלכם היום כבר בצו.
מירב בן ארי: באתם, אמרתם שהוצאתם שני ילדים.
יעל בלונדהיים: אנחנו סבורים שצריכה להיות אחריות מיניסטריאלית ולא החלטה של פקיד.
מירב בן ארי: זה לא יקרה פשוט, חבל.
שולי מועלם-רפאלי: גם זו שאלה לדיון בהמשך.
מיכל גולדברג: כשאת מדברת על סמכות של מנהל.
מירב בן ארי: זה מה שרציתי, אני אתכם, כי אתם עושים את זה - - - זה נושא בריאותי נטו.
אלי אלאלוף: משאירים את זה ברמת שר.
מיכל גולדברג: ההוראה הפרטנית לא יכולה להיות של שר.
מירב בן ארי: אתם מדברים פה על משהו שלא יקרה בחיים.
שולי מועלם-רפאלי: ההכרזה היא של השרים, הביצוע של המנכ"ל.
מירב בן ארי: שר הבריאות, בהסכמת שר משפטים יקבע הוראות בדבר ניהול המאגר – גם את זה צריך לשנות.
מירב בן ארי: אם העניין הוא עניין מקצועי, אם כבר באו נציגי משרד הבריאות ואמרו, אנחנו עושים את זה.
מירב בן ארי: אם אנחנו רוצים לעשות חוק שיהיה משמעותי, זה חוק של משרד הבריאות, ואין לי בעיה בהכרזה, מסכימה אתכם.
מירב בן ארי: אבל לקבוע הוראות בדבר ניהול מאגר - אופן הדרכים למסירת מידע למאגר - דרכים לעיון על ידי המתחסן והורה, מה קורה לכם?
מירב בן ארי: זה הכול עניין מקצועי של משרד הבריאות.
מירב בן ארי: אתם מסכימים אתי, כי בסוף זה לא קשור לעניין מיניסטריאלי, זה עניין מקצועי.
מיכל גולדברג: הבעייתיות היא דווקא בסעיף 64(ט) של ההוראה לא לאפשר לילדים לא מחוסנים להיכנס למוסד חינוך.
יעל בלונדהיים: אפשר אולי בדברי ההסבר לציין שתישקל סמכות למנהל.
אלי אלאלוף: אני חייב להגיד, בדיונים שקיימנו אף אחד לא עמד על כך, לא זה השר, או זה המנכ"ל.
אלי אלאלוף: אני חושב שזה יותר מדיי להטיל על השר, אין לו זמן בכלל לדון ולהתייחס.
יואל חסון: מטילים פה על שרים תקנות, ושום תקנה לא מגיעה, ושום שר לא - - -
מירב בן ארי: בגלל זה עצרתי את זה.
נעה בן שבת: בשביל להכיר שזה צו שדורש את הפעלת הסמכויות האלה, צריך החלטה מיניסטריאלית, אחרי זה, ההוראות בטח יינתנו - - -
מיכל גולדברג: כן, אבל השאלה אם יש פה באמת צורך בהחלטה כזו.
מיכל גולדברג: אנחנו נצטרך לדון בכל הנושאים האלה.
אלי אלאלוף: בסדר, תדונו.
אלי אלאלוף: אני רוצה לסיים את הדיון הזה.
אלי אלאלוף: אני מודה לכולם על הרצון לקדם טיפול בנושא של החיסונים.
אלי אלאלוף: לדעתי, זה לא היה טבעי שלא היה דיון על זה, לא בעבר, בוודאי גם בקדנציה הנוכחית.
אלי אלאלוף: אני מודה לחברי הכנסת על המאמץ.
אלי אלאלוף: תודה, יושבת ראש של הסתדרות המורים שמצאת לנכון ואת הזמן כדי להשתתף אתנו.
אלי אלאלוף: תודה לכל המשרדים.
אלי אלאלוף: תודה לחברים שבאים.
אלי אלאלוף: נציגת ההסתדרות, גם אם היום לא קיבלה את רשות הדיבור, כי לא ביקשת.
יואל חסון: אדוני, תודה גם לך, ולוועדה, על הנכונות שלכם לקיים את הדיון והנכונות שלכם לעזור לנו שהחוק יעלה למליאה.
אלי אלאלוף: באמת, זה הקיר הנמוך שמטפסים עליו כל הזמן, זו הלשכה המשפטית הנפלאה שלנו שבסוף מעבירים הכול.
נעה בן שבת: אדוני, אני שוב אומרת, לצערי, אנחנו כל מאמץ שזה יעבור.
נעה בן שבת: אני לא יודעת אם תהיה אפשרות לעשות.
יואל חסון: אם צריך יקנו לכם עזרה מקצועית.
יואל חסון: אני אפנה ליועץ המשפטי של הכנסת והוא יסייע.
יואל חסון: גברתי היועצת המשפטית, לא בהליך טכני ימנע החוק הזה לעלות הצבעה, עם כל הכבוד.
יואל חסון: מחלקה משפטית כל כך גדולה ומוכשרת.
אלי אלאלוף: אל תעשו מזה ויכוח.
אלי אלאלוף: אני סומך באופן מלא.
יואל חסון: אני גם סומך.
אלי אלאלוף: אני מתנצל שלא הספקנו לתת רשות הדיבור למרכז המחקר והמידע של הכנסת, אבל זה לא אומר שלא נתייחס להערות שלכם ולעבודה התמיד תורמת שלכם.
אלי אלאלוף: תודה, לאנשי משרד הבריאות.
אלי אלאלוף: תודה לפרוטוקול.
אלי אלאלוף: אני מודה לכל האנשים, כי זו כנראה הפגישה האחרונה בתחום הזה אתי.
אלי אלאלוף: שיהיה לכם בהצלחה בעתיד.
קדרון דן: אי מ"נכים למען נכים".
קדרון דן: אני רוצה לברך אותך על כל הדיונים שקיימת פה, בעיקר לנכים, גם מנהלת הוועדה, כל אנשי הוועדה הזאת.
קדרון דן: עבדתם למופת.
קדרון דן: אני עשר שנים פה בכנסת, לא ראיתי צוות כזה שתפקד כמו היושב-ראש, כמו מנהלת הוועדה.
קדרון דן: זאת ועדה למופת.
קדרון דן: גם בשם עמותת "תנו יד לחרש", "נכים למען נכים", ובכל הנכים, כבוד היושב-ראש, כל מה שתעשו – תצליחו, כי באמת כל הוועדה הזאת היא למופת.
אלי אלאלוף: מי בעד החוק המשולב –ההצעה המשולבת.
אלי אלאלוף: בהצלחה לכולם.
אלי אלאלוף: היום ה-25 ביולי 2017, ב' באב התשע"ז, השעה 09:06 ואני מתכבד לפתוח את ישיבת ועדת העבודה, הרווחה והבריאות.
אלי אלאלוף: אנחנו ממשיכים במעקב אחרי קבלה או אי קבלה של תקנות משרד הבריאות בנושאים שונים.
אלי אלאלוף: ברשותכם, תוך כדי ניתן את הדיווח גם על דברים שבינתיים הגיעו ונראה איך מתמודדים עם מה שיש לנו.
אלי אלאלוף: אנשי משרד הבריאות ואנשי משרד המשפטים, תתכוננו להתייחס לדברים האלה.
אלי אלאלוף: כל מי שרוצה לשאול שאלות הבהרה, יכול לעשות זאת.
אלי אלאלוף: היחיד שאמור להיות בלחץ בישיבה הזאת זה אני.
אלי אלאלוף: כל השאר, תשתחררו.
אלי אלאלוף: אין שום סיבה שתרגישו שאנחנו נקבל החלטות לא הגיוניות בהתחשב בזה שהתקנות מגיעות באיחור.
אלי אלאלוף: כל זה נובע ממספר סיבות הגיוניות וגם כאלה שהן לא הגיוניות.
אלי אלאלוף: נראה את זה תוך כדי דיון בכל אחת מהנקודות.
אלי אלאלוף: נתחיל בנושא חומר הדברה.
<נעה בן שבת: בנושא חומרי הדברה, זאת השלמה לישיבה קודמת שהתקיימה בנושא של חומר הדברה.
<נעה בן שבת: משרד הבריאות התבקש להסביר מתי יגיעו תקנות מעודכנות, סט מעודכן של תקנות בריאות הציבור (מזון) (שאריות חומרי הדברה) שהוזכר באותה ישיבה.
<שרון גוטמן טרודלר: משרד הבריאות.
<שרון גוטמן טרודלר: התקנות מועברות היום לסבב חתימות בתוך המשרד לצורך חתימת השר.
<שרון גוטמן טרודלר: הן יועברו לחתימת שר החקלאות משום שאלה תקנות משותפות לשני המשרדים.
<שרון גוטמן טרודלר: אחר כך יועברו לפרסום.
<נעה בן שבת: התיאום עם משרד החקלאות נעשה מראש.
<שרון גוטמן טרודלר: כן.
<נעה בן שבת: מבחינה מקצועית כבר נעשה תיאום.
<שרון גוטמן טרודלר: היום הן מועברות לחתימה.
אלי אלאלוף: מועד קבלה כאן.
<שרון גוטמן טרודלר: מאחר ומדובר בחתימה של עוד שר, אני לא יכולה להתחייב בשם משרד החקלאות.
אלי אלאלוף: נוכל לסיים את זה בפגרה?
<שרון גוטמן טרודלר: אני מקווה שכן.
אלי אלאלוף: אני קובע שבחודש ספטמבר אנחנו דנים בזה.
אלי אלאלוף: נתאם אתכם מועד מדויק.
<נעה בן שבת: נושא ראשון שעלה על סדר היום, בפקודת בריאות העם, סעיף 65ב(1).
<נעה בן שבת: הייתה הצעה לכרוך את נושא החיסונים לילדים ואגב כך הוצע להקים מאגר חיסונים שאפשר יהיה לאתר בו את כל החיסונים שעברו התושבים, האזרחים, ולמעשה לעשות מאגר ממוחשב.
<נעה בן שבת: השר התבקש לקבוע הוראות בנושא הזה.
<נעה בן שבת: ההוראה הזאת נשארה על כנה.
<נעה בן שבת: נראה שזה מאגר שיכול להועיל ולסייע.
אלי אלאלוף: גם למנוע אסונות.
<נעה בן שבת: השאלה אם נקבעו הוראות ואם יש מאגר כזה.
<נילי דיקמן חיון: בוקר טוב לוועדה.
<נילי דיקמן חיון: אני מתנצלת על האיחור.
<נילי דיקמן חיון: תקנות בריאות העם נשארו כפי שהיועצת המשפטית אמרה, גם לאחר שנמחקו יתר הסעיפים באיזושהי רפורמה שלא יצאה אל הפועל כי סברנו שיכול להיות להם שימוש מעשי.
<נילי דיקמן חיון: התקנות האלה עדיין לא תוקנו ואני רוצה להדגיש שזה לא פגע באיזשהו שירות שצריך להינתן לציבור או לא עיכב איזושהי פעילות שלא נכנסה לתוקף בגלל היעדר התקנת התקנות.
<נילי דיקמן חיון: התקנות יכולות לאפשר לנו לשפר את המעקב ואת השירותים אחרי הפעילות של טיפות החלב אבל כמובן שיש לנו כלים נוספים גם בתחום אגף הרוקחות, המעקב אחר החיסונים וגם בתחומים אחרים.
אלי אלאלוף: למה כששואלים שאלה פשוטה, מקבלים תשובה ארוכה?
<נילי דיקמן חיון: לא תעדפנו את התקנות האלה בשנים האחרונות.
אלי אלאלוף: יהיו תקנות?
<נילי דיקמן חיון: הן לא התקדמו אבל אנחנו בהחלט מתכוונים לתקן את התקנות האלה בעתיד הקרוב.
אלי אלאלוף: אנחנו אימצנו אתמול נוסחה לפיה כל שלושה חודשים אנחנו רוצים לקבל בכתב למה זה לא התקדם ולא יותר משישה חודשים להגיש אותן.
אלי אלאלוף: גם כאן נאמץ את השיטה.
<נילי דיקמן חיון: ההצעה מקובלת.
אלי אלאלוף: תוך שלושה חודשים אנחנו רוצים לקבל תשובה.
אלי אלאלוף: שלושה חודשים, זה מיד אחרי הפגרה למרות ששמתם לב שיש לנו ימי עבודה בפגרה עצמה.
אלי אלאלוף: אם תצליחו, בבקשה.
אלי אלאלוף: אם לא, תעבירו לנו דברי הסבר, היכן זה עומד ולמה זה עוד לא מוכן.
אלי אלאלוף: תוך שישה חודשים אתם מביאים את התקנות יהיה מה שיהיה.
<נילי דיקמן חיון: אני רוצה שוב להסב את תשומת לבכם שביחס לתחומים אחרים מאוד דחופים שאנחנו צריכים לקדם ולעבוד בחודשים הקרובים, אני לא חושבת שכאן מדובר באותה דרגה.
אלי אלאלוף: אני לא רוצה לתת לך הרצאה על הסכנות שיש בחיסון כפול בטעות.
אלי אלאלוף: נמצא כאן דוקטור לרפואה, ועבדאללה יודע טוב ממני.
אלי אלאלוף: אני יודע שזה מאוד מסוכן לילד, לתינוק, לקבל חיסונים מיותרים.
אלי אלאלוף: אם כן, זה גם דחוף.
אלי אלאלוף: חוץ מזה, חוק הוא חוק.
אלי אלאלוף: קבענו חוק בליווי של תקנות, אז תעמדו בזה.
אלי אלאלוף: לשם כך יש משרד וזאת ההתמודדות שלכם.
<נעה בן שבת: למרות שלתקנות האלה לא נקבע מועד חובה להתקנה.
אלי אלאלוף: מעכשיו אין תקנות שלא יהיו עם מועד חובה ומעקב אחרי המועד.
אלי אלאלוף: זה דבר שכנראה לא עשינו מספיק.
<נעה בן שבת: הנושא הבא על סדר היום הוא תיקון פקודת הרוקחים (מס' 26).
<נעה בן שבת: הנושא של פטור מבחינות לגבי עולים ולגבי תושבים חוזרים.
<נעה בן שבת: התקנות האלה הגיעו ממש השבוע לוועדה ואני מקווה שכבר בשבוע הבא יהיה אפשר לדון בהן.
אלי אלאלוף: אני לא יודע מה הפחיד אתכם, הדיון של הבוקר או בכלל?
אלי אלאלוף: חברים, אל תשכחו שמאחורי התקנות האלה נמצאים בני אדם.
אלי אלאלוף: זה מופיע באתר שלנו?
אלי אלאלוף: מי שרוצה, יכול כבר לעיין.
אלי אלאלוף: נקיים דיון בפגרה.
<מאיר לופטינסקי: הסוכנות היהודית, ממונה על תעסוקה.
<מאיר לופטינסקי: למרות שהוחלט על התקנות, משרד הבריאות המשיך לתת תשובה לעולים החדשים שלא יודעים על התקנות ולכן העולים מתבקשים להיבחן.
<מאיר לופטינסקי: אנחנו לא הבנו את התשובה הזאת.
אלי אלאלוף: בעתיד הקרוב יתחלף הפקיד שנתן את התשובה הזאת.
אלי אלאלוף: זאת התשובה שלי.
אלי אלאלוף: מותר לנו להרים ידיים לפעמים בפרק זמן קצר.
<נעה בן שבת: אבל בשלב הביניים הם ממשיכים להיבחן?
<נעה בן שבת: אומרים להם שהתקנות אמורות להגיע?
<מאיר לופטינסקי: לא.
אלי אלאלוף: אל תנסה לשנות את האיש הזה.
<מאיר לופטינסקי: התשובות שצריכות לצאת לעולה הן שהתקנות נבחנות ובעתיד הקרוב תתקבל תשובה, אבל להגיד להם שהם עומדים להיבחן, זה לא.
אלי אלאלוף: תתערבו.
אלי אלאלוף: זה עניין של סדר פנימי.
אלי אלאלוף: אם יש לך העתק של סוג התגובה, תעביר בבקשה ליועצת המשפטית של המשרד והיא תעשה סדר.
<מאיר לופטינסקי: בסדר גמור.
<מאיר לופטינסקי: יש לי את זה אפילו באי-מייל.
אלי אלאלוף: תעביר בבקשה.
עבדאללה אבו מערוף: עם תשובות כאלה הגענו לבג"ץ מול הפקיד שנותן תשובות כאלה.
עבדאללה אבו מערוף: אני מנצל את ההזדמנות להצטרף לדבריו של היושב ראש.
עבדאללה אבו מערוף: זאת אחריות משרד הבריאות שעד עכשיו מרשה לבן אדם במשרה גבוהה לעבוד ולהתעלל באנשים שמבקשים תשובות נכונות לפי החוק.
עבדאללה אבו מערוף: זאת בושה, סליחה על הביטוי, וזה לא כבוד למשרד הבריאות.
<נילי דיקמן חיון: אם אפשר להגיב.
<נילי דיקמן חיון: הנושא לא מוכר לי.
עבדאללה אבו מערוף: לנו הנושא מוכר טוב.
עבדאללה אבו מערוף: אני אחראי על כל מילה שאני אומר.
עבדאללה אבו מערוף: זאת התעללות.
עבדאללה אבו מערוף: הגענו לבג"ץ כמה פעמים.
עבדאללה אבו מערוף: אני מבקש לא להגן.
עבדאללה אבו מערוף: אם את לא מכירה את הנושא, אל תגני.
עבדאללה אבו מערוף: זה כואב לי.
עבדאללה אבו מערוף: אני כבר שנה וחצי שותק אבל אני מנצל את ההזדמנות, יום לפני הפגרה, ואני מאוד מצטער שזה כך אבל זה כך.
<נילי דיקמן חיון: אבל האדון לא נמצא כאן כדי להשיב.
אלי אלאלוף: לא כדאי שיבוא.
אלי אלאלוף: ממילא הוא לא יבוא.
<נילי דיקמן חיון: אני רק אומרת שכמשרד הבריאות אנחנו מוכנים לבדוק.
עבדאללה אבו מערוף: לא כבוד לך להגן עליו.
עבדאללה אבו מערוף: לא כבוד למשרד הבריאות להגן עליו.
<נילי דיקמן חיון: אם יש טעות במשרד הבריאות, אנחנו נתקן אותה.
עבדאללה אבו מערוף: לא כבוד לך ולא כבוד למשרד הבריאות שאני מכבד אותו ואת כבוד השר ליצמן שר הבריאות.
עבדאללה אבו מערוף: לא כבוד להגן על הבן אדם הזה שעובד שם.
עבדאללה אבו מערוף: לא כבוד.
אלי אלאלוף: לצערי זה נכון מה שאומר חבר הכנסת עבדאללה אבו מערוף.
עבדאללה אבו מערוף: אני לא רוצה שיהיה דבר כזה.
אלי אלאלוף: בעיקרון אנחנו נדון בתקנות האלה.
אלי אלאלוף: אני מקווה שעוד לפני ה-15 באוגוסט.
<נעה בן שבת: אנחנו מקווים שכבר בשבוע הבא.
אלי אלאלוף: ב-2 באוגוסט.
אלי אלאלוף: קיבלנו את זה אתמול או שלשום ואנחנו מתחייבים ל-2 באוגוסט.
<נעה בן שבת: הנושא הבא הוא חוק לתיקון פקודת הרוקחים (מס' 24).
<נעה בן שבת: הנושא שם היה נוהל שצריך היה להתחיל לקבוע לגבי הפיקוח על מערכת הביטחון.
<נעה בן שבת: בדיון הקודם אמרתם שהתחלתם לעבוד עם מערכת הביטחון.
<נעה בן שבת: השאלה אם יש לכם הערכת זמנים.
<נעה בן שבת: כפי שציינת בדיון הקודם, גם אם לא ייקבע נוהל כזה, הפקודה חלה כפי שהיא על מערכת הביטחון.
<נילי דיקמן חיון: כמו שאמרתי בדיון הקודם, החוק עצמו קובע שנתיים לתיקון התקנות האלה.
<נילי דיקמן חיון: כפי שאמרתי, זה נכנס בתכנית העבודה של השנה.
<נילי דיקמן חיון: אנחנו מקווים שבמושב החורף זה כן יהיה מונח כאן בכנסת.
<נילי דיקמן חיון: אנחנו כרגע בשלב של תיאומים עם גורמי הביטחון השונים.
<נילי דיקמן חיון: יש לנו שלושה גורמי ביטחון שונים ואנחנו צריכים לשבת אתם ולראות את ההתאמות הנדרשות.
<נילי דיקמן חיון: אחר כך יש כמובן את התהליך הפנים ממשלתי שצריך להעביר למשרד המשפטים.
<נילי דיקמן חיון: לא מדובר בתקנות מאוד מסובכות.
<נילי דיקמן חיון: התמונה מבחינתנו די ברורה אבל זה עוד דורש עבודה והם לא מוכנות להגשה.
<נילי דיקמן חיון: אני מקווה שבמושב החורף אפשר יהיה להגיש אותן.
אלי אלאלוף: בדיונים הקודמות אחת הטענות הייתה שמשרד הביטחון וצה"ל לא רוצה לשתף פעולה בנושא.
<נילי דיקמן חיון: לא.
<נילי דיקמן חיון: אנחנו קיימנו פגישות גם עם שב"ס וגם עם המשטרה.
<נילי דיקמן חיון: עם צה"ל עדיין לא ישבנו.